མི་ཁ་ཤས་ཀྱིས་ནུབ་ཕྱོགས་བཟོ་ལས་ཅན་གྱི་སྤྱི་ཚོགས་དང༌།ནུབ་ཕྱོགས་ཀྱི་རིན་ཐང༌།ནུབ་ཕྱོགས་ཀྱི་རིག་གཞུང་ལ་དགག་པ་ནན་པོ་རྒྱག་གི་ཡོད།དེ་འདྲ་བྱས་ན་ཡང་འགྲིག་གི་མེད།ང་ཚོར་ཚན་རྩལ་དགོས་ངོ་མ་ཡིན།ཆོས་ལུགས་ལས་རིགས་ཀྱི་གྲོགས་པོ་ཞིག་གིས།ལམ་ཁ་བཟོས་པའི་རྐྱེན་གྱིས་གྲོང་གསེབ་པ་རྣམས་བྲེལ་ཟིང་ཆེ་རུ་ཕྱིན་ཏེ་མཆོད་ཁང་ནང་ཆོས་བྱེད་མཁན་ཇེ་ཉུང་དུ་འགྲོ་གི་འདུགདེར་བརྟེན་དེང་རབས་ཅན་ཟེར་བ་ནི་ཡག་པོ་མ་རེད་ཟེར་གྱི་འདུགདེ་ནི་ནོར་འཁྲུལ་དང༌།གླེན་རྟགས་རེད།ངའི་བསམ་པར།གསུང་སྐད་ཆེན་པོའི་ཐོག་ནས།ང་ཚོར་དེང་རབས་ཅན་དགོས་པའི་ངོས་འཛིན་བྱེད་ཀྱི་ཡོད།ང་ཚོས་དེང་རབས་ཅན་གྱི་སྒྲིག་བཀོད་ཀྱིས་སྐྲུན་པའི་སྟབས་བདེ་དེ་དག་བེད་སྤྱད་ནས་ང་ཚོའི་མིའི་རང་བཞིན་གྱི་རིན་ཐང་དེ་སྲུང་སྐྱོབ་དང༌།གོང་མཐོར་གཏོང་དགོས་ཀྱི་རེད།